OpenLLM-France/wikimedia huggingface dataset:
# Alexandre de Schleswig-Holstein-Sonderburg

Alexandre de Schleswig-Holstein-Sonderburg (en alemany Alexander von Schleswig-Holstein-Sonderburg) va néixer a Sønderborg el 20 de gener de 1573 i va morir a la mateixa ciutat el 13 de març de 1627. Era un noble alemany de la Casa d'Oldenburg, fill del duc Joan II (1545-1622) i de la princesa Elisabet de Brunsvic-Grubenhagen (1550-1586).

## Matrimoni i fills

El 26 de novembre de 1604 es va casar a Oldenburg amb la princesa Dorotea de Schwarzburg-Sondershausen (1579-1639), filla del comte Joan I de Schwarzburg-Sondershausen (1532-1586) i d'Anna de Delmenhorst (1539-1579). El matrimoni va tenir onze fills:
* Joan (1607-1653), casat amb Anna d'Oldenburg-Delmenhorst (1605-1688).
* Alexandre (1608-1667), casat amb Dorotea de Sonderburg.
* Ernest Günther (1609-1689), duc de Schleswig-Holstein-Augustenbourg, casat amb Augusta de Schleswig-Holstein-Sonderburg-Glücksburg (1633-1701).
* Jordi (1611-1676).
* August Felip de Schleswig-Holstein-Sonderburg-Beck (1612-1675), casat primer amb la princesa Clara d'Oldenburg (1606-1647), després amb la seva germana Sidònia d'Oldenburg (1611-1650) i finalment amb la princesa Maria Sibil·la de Nassau-Saarbrücken (1628–1699).
* Adolf (1613-1616).
* Anna (1615-1616).
* Guillem (1616-1616).
* Sofia (1617-1696), casada amb Antoni Günther d'Oldenburg (1583-1667).
* Elionor (1619-1619).
* Felip Lluís (1620-1689), casat primer amb Caterina de Waldeck-Wildungen (1612-1649), i després amb Anna Margarida de Hessen-Homburg (1629-1686).
Havent enviudat, el 1650 es va casar amb Anna de Hessen-Homburg (†1686), filla del landgravi Frederic I de Hessen-Homburg. Però vidu de nou, es va casar per tercera vegada el 1688 amb la comtessa Magdalena Reuss d'Obergreiz (†1697), filla del comte Enric I Reuss d'Obergriez.

## Enllaços externs

* http://familypedia.wikia.com
* Casa de Schleswig-Holstein-Sonderburg
# Turó de la Guineueta

El turó de la Guineueta és una muntanya de 172 metres que es troba al municipi de Castellbisbal, a la comarca del Vallès Occidental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# The Turning Point

«The Turning Point» té aquests significats:
* The Turning Point (pel·lícula de 1952), dirigida per William Dieterle.
* The Turning Point (pel·lícula de 1977), dirigida per Herbert Ross.
# Bzogu

Bzogu - Бзогу (rus) - és un poble del krai de Krasnodar, a Rússia. Es troba a la vora esquerra del riu Xakhé i a la vora dreta del seu afluent el riu Bzogu, a 25 km al nord-oest de Sotxi i a 148 km al sud-est de Krasnodar, la capital.
Pertany al municipi de Solokhaül.
# Puig de Sant Miquel (Vallfogona de Ripollès)

El Puig de Sant Miquel és una muntanya de 1.224 metres que es troba al municipi de Vallfogona de Ripollès, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alfons Cervera i González

Alfons Cervera i González (Xestalgar, 1947) és un escriptor valencià en llengua catalana i castellana, dedicat a gèneres com la novel·la i la poesia. Cervera ha anat elaborant des de finals dels anys noranta una narrativa centrada en la recuperació de la memòria de la Guerra Civil Espanyola. En les seves últimes novel·les mostra una part de la història d'Espanya narrada a través de les veus dels perdedors de la guerra. Veus que recullen la supremacia ètica dels represaliats durant el franquisme, oblidats a través del pacte polític de la Transició democràtica espanyola i parcialment reivindicats des de finals del segle xx. La seva reivindicació social està vinculada a l'Associació per a la Recuperació de la Memòria Històrica.

## Obra

| Novel·la De vampiros y otros asuntos amorosos (1984) Fragmentos de abril (1985) La ciudad oscura (1987) Nunca conocí un corazón tan solitario (1987) El domador de leones (1989) Nos veremos en París, seguramente (1993) El color del crepúsculo (1995) Els paradisos artificials (1995) Maquis (1997) La noche inmóvil (1999) La risa del idiota (2000) L'home mort (2001) El hombre muerto (2002) La sombra del cielo (2003) Aquel invierno (2005) La lentitud del espía (2007) Esas vidas (2009) | Poesia Canción para Chose (1985) Francia (1986) Hyde park blues (1987) Sessió contínua (1987) Los cuerpos del delito (2003) Altres publicacions Adéu a la francesa, guió de còmic dibuixat per Juan Puchades (1991) La mirada de Karenin, articles periodístics (1995-2001) Diario de la frontera (2000) |

## Enllaços externs

* Alfons Cervera i González - Lloc web oficial
* Recordar, resistir, para poder soñar. Explotación didáctica en formato webquest de la literatura de la memoria de la Guerra civil española (castellà)
# Operació Plom Fos

L'Operació Plom Fos fou una operació militar israeliana per acabar segons el govern d'Israel amb el llançament de coets Qassam, per part de Hamas, dintre de territori israelià. Va tenir lloc entre el 27 de desembre de 2008 i el 18 de gener de 2009, i va acabar amb l'alto el foc per les dues parts. Al món àrab, el conflicte també s'anomenà La Massacre de Gaza, mentre que Hamas l'anomenà La Batalla d'al-Furqan.

## Reaccions de la comunitat internacional

La comunitat internacional va reaccionar de forma diversa, la major part de països i organitzacions internacionals van criticar tant el llançament de coets Qassam contra Israel per part de Hamas com la resposta de l'exèrcit israelià.

## Referències

* ↑ «operació Plom Fos». GEC. [Consulta: 2 desembre 2024].
* ↑ Ben-David, Alon «Israeli offensive seeks 'new security reality' in Gaza». Jane's Defence Weekly, 09-01-2009 [Consulta: 1r agost 2010].
* ↑ Gaita, Raimond. Gaza: Morality, Law & Politics. UWA Publisher, 2010. ISBN 9781742580968.
* ↑ Fisher, David. Just a war on terror? A Christian and Muslim response. Ashgate, 2010. ISBN 9781409408086.
* ↑ Wiegand, Krista. Bombs and ballots: governance by Islamist terrorist and guerrilla groups. Ashgate, 2010. ISBN 9780754678915.
* ↑ ... the Cast Lead Operation or al-Furqan Battle as named by Israel and Hamas respectively ... Arxivat 2014-12-13 a Wayback Machine. Secondary source, book Studies on the Israeli Aggression on Gaza Strip: Cast Lead Operation / Al-Furqan Battle by Abdul-Hameed al-Kayyali Published in: 2009
* ↑ Maximilian Felsch. Die Hamas: eine pragmatische soziale Bewegung?: Eine transnationale empirische Fallanalyse der Hamas in den besetzten Gebieten, in Jordanien, im Libanon und in Syrien. Waxmann Verlag, novembre 2011, p. 106. ISBN 978-3-8309-2611-5 [Consulta: 24 desembre 2011].

## Vegeu també

* To Shoot an Elephant

## Enllaços externs

* Israel mobilitza 30.000 reservistes
# 649 aC

L'any 649 aC va ser un any del calendari romà pre-julià. A l'Imperi Romà es coneixia com l'any 105 ab urbe condita. La denominació 649 aC per a aquest any s'ha utilitzat des de l'època medieval primerenca, quan l'era del calendari Anno Domini es va convertir en el mètode prevalent a Europa per nomenar els anys.

## Esdeveniments

* Revolta liderada per Shamash-shum-ukin és aixafada pels assiris.
* Indabigash succeeix a Tammaritu com a rei de l'Imperi elamita.
* Data tradicional de la fundació d'Hímera per la població de Messina.

## Referències

* ↑ E.J. Bickerman, Chronology of the Ancient World (Ithaca: Cornell University Press, 1968), p. 198
# Bàdminton als Jocs Olímpics

El bàdminton és un esport que forma part del programa olímpic des dels Jocs Olímpics d'Estiu de 1992 celebrats a Barcelona. Anteriorment, però, havia estat esport de demostració en els Jocs Olímpics d'Estiu de 1972 celebrats a Múnic (RFA) i els Jocs Olímpics d'Estiu de 1988 celebrats a Seül (Corea del Sud).
La gran dominadora d'aquest esport és la República Popular de la Xina, seguida de Corea del Sud i Indonèsia.

## Programa

| Edició | 92 | 96 | 00 | 04 | 08 | 12 | 16 | 20 | 24 | Anys |
| Individual masculí | • | • | • | • | • | • | • | • | • | 9 |
| Dobles masculins | • | • | • | • | • | • | • | • | • | 9 |
| Individual femení | • | • | • | • | • | • | • | • | • | 9 |
| Dobles femenins | • | • | • | • | • | • | • | • | • | 9 |
| Dobles mixtos | | • | • | • | • | • | • | • | • | 8 |

## Medaller

    en cursiva: CONs desapareguts.
    Actualització: Jocs Olímpics París 2024.
| Posició | País | Or | Plata | Bronze | Total |
| 1 | R.P. de la Xina | 22 | 15 | 15 | 52 |
| 2 | Indonèsia | 8 | 6 | 8 | 22 |
| 3 | Corea del Sud | 7 | 8 | 7 | 22 |
| 4 | Dinamarca | 3 | 3 | 4 | 10 |
| 5 | Xina Taipei | 2 | 1 | 0 | 3 |
| 6 | Japó | 1 | 1 | 4 | 6 |
| 7 | Espanya | 1 | 0 | 0 | 1 |
| 8 | Malàisia | 0 | 6 | 5 | 11 |
| 9 | Regne Unit | 0 | 1 | 2 | 3 |
| 9 | Índia | 0 | 1 | 2 | 3 |
| 11 | Països Baixos | 0 | 1 | 0 | 1 |
| 11 | Tailàndia | 0 | 1 | 0 | 1 |
| 13 | Rússia | 0 | 0 | 1 | 1 |
| Total | Total | 39 | 39 | 43 | 121 |

## Medallistes més guardonats
### Categoria masculina

| Nom | CON | Anys | | | | Total |
| Fu Haifeng | R.P. de la Xina | 2008-2016 | 2 | 1 | 0 | 3 |
| Kim Dong-Mun | Corea del Sud | 1996-2004 | 2 | 0 | 1 | 3 |
| Zhang Nan | R.P. de la Xina | 2012-2016 | 2 | 0 | 1 | 3 |
| Chong Wei Lee | Malàisia | 2004-2016 | 0 | 3 | 0 | 3 |
| Zhang Jun | R.P. de la Xina | 2000-2004 | 2 | 0 | 0 | 2 |
| Lin Dan | R.P. de la Xina | 2008-2012 | 2 | 0 | 0 | 2 |
| Park Ju-Bong | Corea del Sud | 1992-1996 | 1 | 1 | 0 | 2 |
| Cai Yun | R.P. de la Xina | 2008-2012 | 1 | 1 | 0 | 2 |

### Categoria femenina

| Nom | CON | Anys | | | | Total |
| Gao Ling | R.P. de la Xina | 2000-2004 | 2 | 1 | 1 | 4 |
| Zhao Yunlei | R.P. de la Xina | 2012-2016 | 2 | 0 | 1 | 3 |
| Gil Young-ah | Corea del Sud | 1992-2006 | 1 | 1 | 1 | 3 |
| Gu Jun | R.P. de la Xina | 1996-2000 | 2 | 0 | 0 | 2 |
| Ge Fei | R.P. de la Xina | 1996-2000 | 2 | 0 | 0 | 2 |
| Zhang Ning | R.P. de la Xina | 2004-2006 | 2 | 0 | 0 | 2 |

## Vegeu també

* Llista de medallistes olímpics de bàdminton
# Puigbò (Ripoll)

El Puigbò és una muntanya de 1.137 metres que es troba al municipi de Ripoll, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alfred Hershey

Alfred Day Hershey (Owosso, EUA 1908 - Syosset 1997) fou un químic i bacteriòleg estatunidenc guardonat amb el Premi Nobel de Medicina o Fisiologia l'any 1969.

## Biografia

Va néixer el 4 de desembre de 1908 a la ciutat d'Owosso, població situada a l'estat nord-americà de Michigan. Va estudiar química a la Universitat de Michigan, on es graduà el 1930, i posteriorment es va doctorar en bacteriologia en aquesta mateixa universitat l'any 1934, esdevenint professor d'aquesta matèria a la Universitat Washington de Saint Louis.
Va morir el 2 de maig de 1997 a la ciutat de Syosset, situada a l'estat de Nova York.

## Recerca científica

Va iniciar la seva recerca sobre els bacteriòfags al costat de Salvador Luria i Max Delbrück l'any 1940, observant independentment l'any 1946 com quan dos torsions diverses dels bacteriòfags han infectat els mateixos bacteris, aquests dos virus poden intercanviar la seva informació genètica.
L'any 1950 fou nomenat membre del Departament de Genètica de l'Institut Carnegie de Washington DC, realitzant diversos experiments al costat de Martha Chase.
L'any 1969 fou guardonat amb el Premi Nobel de Medicina o Fisiologia pels seus descobriments referents al mecanisme de la rèplica i l'estructura genètica dels virus, premi que compartí amb Max Delbrück i Salvador Luria.

## Enllaços externs

* «Alfred Hershey» (en anglès). The Nobel Prize. The Nobel Foundation.
# El Montcau (Gelida)

El Montcau és una muntanya de 644 metres que es troba entre els municipis de Gelida i de Subirats, a la comarca de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bandera de la Gihad

La Bandera del Gihad és un símbol històric i oficial de l'islam, aquesta bandera es considerada com a sagrada pels [[musulmans|musulmans]] i és una part important del deure del gihad. La característica principal de la bandera és tenir tot el fons de color negre i el centre de color blanc, amb la xahada. Algunes variacions de la bandera han estat adoptades per alguns estats sobirans com l'Aràbia Saudita, i recentment per organitzacions islamistes radicals com Al-Qaeda i pel grup terrorista takfirista Daesh.

## Galeria
### Països i nacions
#### Estats existents

* Bandera de l'Aràbia Saudita
* Bandera de l'Afganistan
* Bandera de Somalilandia

#### Estats desapareguts

* Bandera de la Primera República del Turkestán Oriental
* Estat Islàmic de l'Afganistan

### Grups terroristes

* Bandera d'Al-Qaeda
* Bandera d'Al-Qaeda i les seves filials
* Bandera d'Estat Islàmic i les seves filials
* Bandera d'Al-Xabaab
* Bandera del Front Moro d'Alliberament Islàmic
* Bandera dels talibans
* Bandera d'Hamàs
* Bandera de l'Estat Islàmic (Daeix) a Indonèsia
* Bandera del Front Al-Nusra (Jabat al-Nusra)

## Referències

* ↑ El significado oculto de la bandera del ISIS
* ↑ Bandera Negra del Estado Islámico
# 654 aC

L'any 654 aC va ser un any del calendari romà pre-julià. A l'Imperi Romà es coneixia com l'any 100 ab urbe condita. La denominació 654 aC per a aquest any s'ha utilitzat des de l'època medieval primerenca, quan l'era del calendari Anno Domini es va convertir en el mètode prevalent a Europa per nomenar els anys.

## Esdeveniments

* Enna es funda a Sicília.
* Data tradicional de la fundació d'Abdera a Tràcia pels colons de Clazòmenes.
* Data tradicional de fundació d'Acant per Andros.
* Data tradicional de fundació de Lapseki per Focea.

## Referències

* 1 2 3 E.J. Bickerman, Chronology of the Ancient World (Ithaca: Cornell University Press, 1968), p. 198
# Bàdminton als Jocs Olímpics d'Estiu del 2000

Als Jocs Olímpics d'Estiu del 2000 celebrats a la ciutat de Sydney (Austràlia) es disputaren cinc proves de bàdminton, dues en categoria masculina i dues en categoria femenina, tant en individual com en dobles, així com una de parelles mixta.
Les proves es disputaren entre el 16 i el 23 de setembre del 2000 al The Dome, instal·lació situada al Parc Olímpic de Sydney. Hi participaren un total de 171 jugadors, entre ells 86 homes i 85 dones, de 28 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Individual Detalls | Ji Xinpeng | Hendrawan | Xia Xuanze |
| Dobles Detalls | IndonèsiaTony Gunawan Candra Wijaya | Corea del SudLee Dong-soo Yoo Yong-sung | Corea del SudHa Tae-kwon Kim Dong-moon |

### Categoria femenina

| Prova | Or | Argent | Bronze |
| Individual Detalls | Gong Zhichao | Camilla Martin | Ye Zhaoying |
| Dobles Detalls | R.P. de la XinaGe Fei Gu Jun | R.P. de la XinaHuang Nanyan Yang Wei | R.P. de la XinaGao Ling Qin Yiyuan |

### Categoria mixta

| Prova | Or | Argent | Bronze |
| Dobles Detalls | R.P. de la XinaZhang Jun Gao Ling | IndonèsiaTri Kusharyanto Minarti Timur | Regne UnitSimon Archer Joanne Goode |

## Medaller

| Posició | País | | | | Total |
| 1 | R.P. de la Xina | 4 | 1 | 3 | 8 |
| 2 | Indonèsia | 1 | 2 | 0 | 3 |
| 3 | Corea del Sud | 0 | 1 | 1 | 2 |
| 4 | Dinamarca | 0 | 1 | 0 | 1 |
| 5 | Regne Unit | 0 | 0 | 1 | 1 |
# Roc Blanc (Planoles)

El Roc Blanc és una muntanya de 2.001 metres que es troba entre els municipis de Planoles i de Queralbs, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alfred Loisy

Alfred Firmin Loisy (28 de febrer 1857 - 1 de juny 1940) fou un sacerdot catòlic francès, professor i teòleg que arribà a ser l'intel·lectual més representatiu del Modernisme Bíblic dins de l'església catòlica. Fou un crític dels punts de vista tradicionals sobre el mite de la creació bíblica. Les seves posicions teològiques entraren en conflicte amb el Vaticà, tant amb el Papa Lleó XIII com amb Pius X. L'any 1893, fou destituït com a professor de L'Institut Catòlic de París. Els seus llibres foren condemnats pel Vaticà i, l'any 1893, va ser excomunicat.
La frase més famosa de Loisy fou "Jesús anuncià la vinguda del Regne, però és l'Església que ha vingut"(‘Jésus annonçait le Royaume et c'est l'Église qui est venue': Loisy 1902)
# Metromuster

Metromuster fou una productora de cinema independent de Barcelona fundada per Xavier Artigas i Xapo Ortega l'any 2010, tot i que ja portaven des de 2003 experimentant amb projectes artístics, sociològics i polítics. La productora se centrà en l'elaboració de documentals polítics, per “contribuir al canvi social”. Guanyaren diversos premis a festivals reconeguts, entre els quals destacà el premi al millor documental del Festival de Màlaga de Cinema i la projecció a la secció Made In Spain al Festival Internacional de Cinema de Sant Sebastià, en tots dos casos per Ciutat Morta, i el premi al millor llargmetratge documental a Documenta Madrid per [No-res], vida i mort d'un espai en tres actes.

## Filmografia

* Tarajal: Desmuntant la impunitat a la frontera sud (2016)
* Ciutat Morta (2014)
* Termitas, el observatorio DESC y el litigio estratégico del caso Bárcenas (2014)
* [No-res], vida i mort d'un espai en tres actes (2013)

## Referències

* ↑ «Metromuster» (en anglès). Catalan Films DB.
* ↑ «Metromuster». [Consulta: 28 gener 2021].
* ↑ Lucía Lijtmaer «No parece un documental» (en castellà). El dairio, 23-10-2014.
* ↑ Cros, Benoît «Un documental sobre el caso 4F, premiado en el festival de Málaga» (en castellà). Catalunyaplural. eldiario.es, 29-03-2014.
* ↑ «'Ciutat morta' i '10.000 km' seran al Festival de Cinema de Sant Sebastià». Diari Ara, 29-08-2014.
* ↑ Blanco, Leticia «Contra el olvido del 4-F» (en castellà). El Mundo, 19-06-2014.
* ↑ «Metromuster denuncia la política de extranjería y los CIE en su nuevo filme» (en castellà), 15-11-2018. [Consulta: 17 desembre 2020].
# Divisió de Meiktila

La divisió de Meiktila fou una antiga entitat administrativa de Birmània al sud-est de l'Alta Birmània, amb una superfície de 28.107 km². La capital era Meiktila. Estava formada per quatre districtes:
* Districte de Kyaukse
* Districte de Meiktila
* Districte de Yamethin
* Districte de Myingyan
Kyaukse és el districte més al nord, i tenia al sud el de Meiktila i aquest tenia al sud el de Yamethin; Myingyan estava a l'oest fins a l'Irauadi. Limitava al nord amb Mandalay i Sagaing; a l'est amb els Estats Shans del sud; al sud amb Toungoo i Magwe; i a l'oest amb Minbu, Pakokku, i Sagaing. La població el 1891 era de 901.924 i el 1901 de 992.807 habitants. Tenia 4.415 pobles i 6 ciutats: Myingyan (16.139 habitants), Pyinmana (14.388), Yamethin (8.680), Meiktila (7.203), Nyaungo-Pagan (6.254), i Kyaukse (5.420). La immensa majoria de la població eren birmans i havia unes petites minories xans i karens. Quasi tots els habitants eren budistes amb 15.000 musulmans i 5000 hindús.
Probablement el 1906 o poc després la divisió de Meiktila va ser unida a la de Mandalay

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Nota

* ↑ encara que a nombrosos llocs a Internet aquest canvi se situa vers 1940, totes les informacions semblen procedir d'una informació comuna errònia a "Statoids". L'Enciclopèdia Espasa, apèndix 7, esmenta a Meiktila dins la divisió de Mandalay ja el 1921
# Rocs Blancs (Queralbs)

El Rocs Blancs és una muntanya de 2.784 metres que es troba al municipi de Queralbs, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alfred Sohn-Rethel

Alfred Sohn-Rethel (París, 4 de gener de 1899 − Bremen, 6 d'abril de 1990) va ser un economista marxista i filòsof especialment interessat en epistemologia. El projecte de vida de Sohn-Rethel era la combinació de l'epistemologia de Immanuel Kant amb la Crítica de l'economia política de Karl Marx. Quan les persones intercanvien béns, se separen dels béns específics. En el moment de l'intercanvi, només el valor d'aquests béns és important. Aquesta abstracció es diu «abstracció real» perquè té lloc sense un esforç conscient. Sohn-Rethel creia que aquest tipus d'abstracció és la base real de tot pensament abstracte i formal. Totes les categories de Kant, com l'espai, el temps, la qualitat, la substància, l'accident i el moviment estarien implícites en l'acte d'intercanvi. Els lectors de Marx potser no estiguin del tot sorpresos amb aquesta proposta, ja que Marx mateix suggeria que les idees de llibertat i igualtat, si més no com les coneixem fins ara, tenen les seves arrels en l'intercanvi de béns. El treball de Sohn-Rethel sobre la naturalesa de l'abstracció real va ser amplificada i estesa per escriptors de Sorra (una editorial crítica i radical australiana), especialment la noció que una anàlisi històrica post-marxista pot trobar-se en el principi d'abstracció real. El segon camp on Sohn-Rethel va fer importants contribucions va ser en l'estudi de les polítiques econòmiques que van afavorir el sorgiment del feixisme alemany. Sohn-Rethel insistir sobre la diferència entre diferents faccions de capitalistes: les indústries més pròsperes prop de Heinrich Brüning i les menys pròsperes prop del Front Harzburger (Hugenberg, Hitler). Segons Sohn-Rethel, l'aprovació del compromís entre les indústries i els grans agraris en la reunió d'accionistes d'IG Farben el 1932 va obrir el camí per a la dictadura.

## Obres fonamentals

* Geistige und körperliche Arbeit, Suhrkamp, Francfort, 1970.
* Warenform und Denkform, Suhrkamp, Francfort, 1971.
* Das Geld, die bare Münze des Apriori, Wagenbach, Berlin, 1976.
* Economy and class structure of German fascism. Londres: CSE Books. 1978
# Can Soler (Barcelona)

Can Soler, o Granja Soler o Can Gener és una masia ubicada al barceloní Districte d'Horta-Guinardó. Està situada al torrent de la Font del Bacallà.

## Història

La primera referència històrica de la masia de Can Soler es troba ja a les actes capitulars del monestir de Sant Jeroni de la Vall d'Hebron. Amb data de 29 d'abril de 1801, la masia és citada com a casa Berengueras, àlies Casa Boix. Aquest darrer nom es va conservar durant tot el segle xix.
És al segle xx quan se la comença a conèixer com a Granja Soler pel nom del propietari, Antoni Soler. A prop de la masia, hi ha una bassa que recull l'aigua de la mina de la font del Bacallà, que servia per regar els conreus.
Actualment la masia és un equipament de l'Ajuntament de Barcelona. La Masia acull el Centre de Natura de Can Soler, dedicat a la natura i a la sostenibilitat, i a difondre el patrimoni natural i cultural del seu entorn.

## Descripció

Can Soler és la masia més ben conservada del barri de Sant Genís dels Agudells. Aquest casalot es troba a peu de la Rabassada (carretera de Sant Cugat, 114), davant del Club de tennis Vall Parc, tot i que l'accés més agradable és des del carrer Cànoves, passant pel camp de futbol.
La finca de 2.342 m², en part forestal, conserva la seva aparença original. La masia està situada en un entorn agrícola, just a l'entrada del Parc de Collserola.
També coneguda com a Can Gener, Casa Berengueras o Casa Boix, la masia es va construir a principis del segle xix, té coberta de teulada àrab i a la façana encara s'hi poden veure uns notables esgrafiats.
Fins al 2000, se'n van cuidar uns masovers, i durant anys, l'antiga masia va acollir unes dependències de l'empresa municipal Barcelona Activa.
Fins no fa gaire, disposava d'uns horts, cuidats per jubilats del districte que es regaven amb una bassa de 400 metres quadrats que s'omplia amb aigua procedent del proper i popular torrent de la Font del Bacallà.
Des del 2010, el recinte és gestionat per l'Escola d'Art Floral i Disseny de Jardins i a la construcció original s'hi ha afegit una estructura moderna realitzada en acer corten.

## Referències

* ↑ IPAC: 30274 Catàleg de Patrimoni Arquitectònic de Barcelona: BIU 2831
* ↑ «Rutes històriques pel Districte d'Horta-Guinardó». Rutes històriques pel Districte d'Horta-Guinardó. [Consulta: 27 març 2013].
* ↑ «Centre de Natura. Aula Ambiental Can Soler». Ajuntament de Barcelona.

## Bibliografia

* Bou i Roura, Lluís «Itineraris Horta-Guinardó». . Ajuntament de Barcelona, 2002.
* «Barcelona pel Medi Ambient». [Consulta: 4 novembre 2012].